Hindi News

Local

Chhattisgarh

Raipur

Anjali Starts Teaching Children As The Solar Bulb Burns In The Forest Of Achanakmar For Two Hours.

अचानकमार के जंगल में सोलर बल्ब जैसे ही दो घंटे के लिए जलता है, बच्चों को पढ़ाने में लग जाती हैं अंजलि

9 महीने पहले



कॉपी लिंक

फारेस्ट गार्ड अंजलि गांव के बच्चों को पढ़ाती है रोजाना।

फारेस्ट गार्ड की नौकरी के साथ ही रोज बच्चों की पढ़ाती भी हैं

संदीप राजवाड़े/भूपेश केशरवानी | रायपुर . राजधानी रायपुर से तकरीबन पौने 2 सौ किमी दूर अचानकमार टाइगर रिजर्व का घना जंगल... इसके भीतर के गांव अाम कस्बों से बिल्कुल अलग है। शिक्षा और रोजगार के सीमित साधन और बिजली भी नहीं। ऐसे ही एक गांव में सालभर पहले फारेस्ट गार्ड बनकर तैनात हुई अंजलि भारद्वाज (24) ने शिक्षा के लिए अनूठी पहल की है। वह दिनभर नौकरी करती हैं और शाम को दो-ढाई घंटे के लिए जैसे ही बल्ब जलता है, गांवभर के बच्चे कापी-किताब लेकर अंजलि के घर की ओर भागते हैं।





जब तक बल्ब जलता है, तब तक पढ़ाई और अंधेरा होते ही सब घर वापस। जांजगीर-चांपा की रहने वाली अंजलि ने भास्कर से कहा कि वह कोई बड़ा काम नहीं कर रही हैं, बच्चों को ज्ञान का सहारा दे रही हैं ताकि अपने पैरों पर खड़े हो सकें। अचानकमार गांव के नाके के पास कुछ दुकानें हैं और फैले हुए तीन दर्जन मकान। अधिकतर लोग खेती-बाड़ी से ही जुड़े हुए हैं। रोजगार व शिक्षा दोनों यहां न के बराबर है। घना जंगली क्षेत्र होने के कारण कई सुविधाएं भी नहीं हैं। शाम 6 बजे के आसपास हर दिन यहां कुछ घंटे के लिए सोलर लाइट अाती है। बल्ब जलते ही अलग-अलग घरों से बच्चे निकलकर दौड़ते हुए दो कमरे के एक सरकारी क्वार्टर में जाते हुए दिखाई देते हैं। यह क्वार्टर है, पिछले एक साल से वन विभाग में पदस्थ युवती अंजलि भारद्वाज का।



वे उस समय ही अपनी ड्यूटी खत्म कर घर पहुंची थी अौर लाइट अाते ही गांव के करीब 10 बच्चे उनके यहां पढ़ने पहुंच जाते हैं। अंजलि ने बताया कि स्कूल में पढ़ा दिया जाता है, लेकिन अधिकतर बच्चों के यहां एेसा माहौल के साथ परिजन शिक्षित नहीं हैं कि वे उन्हें पढ़ा पाएं। इसलिए मैं कुछ समय निकालकर इन्हें पढ़ा देती हूं। इससे उन्हें मदद मिल जाती है अौर वे पढ़ने को लेकर उत्सुक भी होते हैं।

एक बच्ची को देख अौर भी अाने लगे

अंजलि ने बताया कि पिछले साल नाका के पास दुकान खोलने वाले परिवार की 7वीं पढ़ने वाली सुरुचि गोस्वामी से यह शुरुआत हुई। उन्होंने बताया कि मेरी पोस्टिंग यहां होने के दौरान मेरे नानाजी मेरे साथ यहां रहते थे। कुछ महीने रहने के बाद उन्हें गांव जाना पड़ा, अकेले होने के कारण मैंने सुरुचि को साथ रहने के लिए बुला लिया। उसे देखा कि पढ़ने में परेशानी हो रही है तो उसकी मदद करने लगी। इसके बाद जब गांव के अन्य बच्चों को भी पता लगा तो वे भी अाने लगे। 8वीं के सती यादव कहती हैं कि पहले घर में पढ़ाई को लेकर कुछ समस्या अाती थी तो कोई बताने वाला नहीं था, यहां अंजलि दीदी के पास पढ़ने से अब दिक्कत नहीं अाती है। सुरुचि कहती हैं कि यहां पढ़ने से हमारा होमवर्क पूरा होने के साथ गणित व अन्य विषय भी समझना अासान हो गया है। हमारा रिजल्ट भी पहले की तुलना में सुधरा है। मेरा भाई भी अब यहां पढ़ने अाता है। अंजलि बच्चों को दो घंटे पढ़ाने के बाद फिर अपना खाना बनाने के साथ घरेलू काम करती हैं।





जहां भी रहूंगी, समय निकालकर यह पहल करती रहूंगी

ग्रेजुएशन कर चुकी अंजलि का कहना है कि यहां रहने के दौरान असुविधाअों को महसूस किया। किस तरह यहां के लोग लाइट के साथ अन्य सुविधाअों के बाद भी अपना जीवन गुजार रहे हैं। यहां के बच्चे अगर पढ़-लिखकर कुछ बन गए तो वे अपने एरिया में बदलाव ला सकते हैं। मैंने फैसला किया है कि जहां भी मेरी पोस्टिंग होगी, वहां जरूरतमंदों के लिए इस तरह की पहल करती रहूंगी। इससे उन्हें अागे बढ़ने में शायद कुछ मदद मिल जाए।

